b'\n_START_ARTICLE_\nHvid okse\xc3\xb8je\n_START_SECTION_\nBeskrivelse\n_START_PARAGRAPH_\nHvid okse\xc3\xb8je er fler\xc3\xa5rige, urteagtige planter med en grundstillet bladroset og en opret, forgrenet v\xc3\xa6kst. St\xc3\xa6nglen er furet og svagt h\xc3\xa5ret. Bladene er spredtstillede og stilkede (st\xc3\xa6ngelbladene er dog ustilkede). Grundbladene er omvendt \xc3\xa6gformede med rundtakket eller groft savtakket rand, mens st\xc3\xa6ngelbladene er linje- eller lancetformede med fliget til tandet rand. Oversiden er gr\xc3\xa6sgr\xc3\xb8n og undersiden er lysegr\xc3\xb8n. Blomstringen foreg\xc3\xa5r i juni-juli, og man finder blomsterkurvene endestillet p\xc3\xa5 hver af st\xc3\xa6ngelforgreningerne. Kurvene best\xc3\xa5r af hvide tungekroner og gule r\xc3\xb8rkroner. Frugterne er n\xc3\xb8dder._NEWLINE_Rodsystemet best\xc3\xa5r af en stor m\xc3\xa6ngde tr\xc3\xa6vler\xc3\xb8dder. H\xc3\xb8jde x bredde og \xc3\xa5rlig tilv\xc3\xa6kst: 0,50 x 0,30 m (50 x 30 cm/\xc3\xa5r).'